CELEX: 62012TN0164
Language: da
Date: 2012-04-10 00:00:00
Title: Sag T-164/12: Sag anlagt den 10. april 2012 — Alstom m.fl. mod Kommissionen

9.6.2012   
            
            
               DA
            
            
               Den Europæiske Unions Tidende
            
            
               C 165/32
            
         Sag anlagt den 10. april 2012 — Alstom m.fl. mod Kommissionen
   (Sag T-164/12)
   2012/C 165/54
   Processprog: engelsk
   
      Parter
   
   
      Sagsøgere: Alstom (Levallois Perret, Frankrig); Alstom Holdings (Levallois Perret); Alstom Grid SAS (Paris, Frankrig) og Alstom Grid AG (Oberentfelden, Schweiz) (ved advokat J. Derenne, og solicitors N. Heaton, P. Chaplin og M. Farley)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens beslutning af 26. januar 2012, som er indeholdt i skrivelser nr. D/2012/006840 og D/2012/006863, om at udlevere visse dokumenter, som sagsøgerne (eller deres forgængere) havde overdraget til Kommissionen under forløbet af undersøgelsen i sag COMP/F/38.899 — GIS-anlæg (EUT 2008 C 5, s. 7), til High Court of England and Wales, annulleres.
            
         
               —
            
            
               Europa-Kommissionen tilpligtes at betale sagsøgers omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1)
            
            
               Første anbringende, hvorefter udleveringen af de omhandlede dokumenter til High Court of England and Wales ville:
               
                           —
                        
                        
                           udgøre en faktuel fejl og medføre videregivelse af samarbejdsmateriale, som er indeholdt i disse dokumenter, hvilket i strid med artikel 4, stk. 3, TEU ville undergrave Den Europæiske Unions interesser og gribe ind i dens virke og uafhængighed, særlig ved at bringe den samlede virkning af Kommissionens samarbejdsordning, som er så afgørende for Kommissionens evne til at fuldføre sin opgave med at håndhæve artikel 101 TEUF, i fare,
                        
                     
                           —
                        
                        
                           tilsidesætte det almindelige princip om retten til at blive hørt og særlig Kommissionens samarbejdsmeddelelses (1) punkt 26, idet Kommissionen har undladt at søge de berørte selskabers samtykke til udlevering af det samarbejdsmateriale, som er indeholdt i disse dokumenter,
                        
                     
                           —
                        
                        
                           tilsidesætte Kommissionen begrundelsespligt i henhold til artikel 296 TEUF, idet Kommissionen stiltiende forkastede sagsøgernes påstande om, at visse af de omhandlede dokumenter udgør samarbejdsmateriale, uden at angive nogen begrundelse.
                        
                     
         
               2)
            
            
               Andet anbringende, hvorefter beslutningen bør annulleres af de følgende grunde:
               
                           —
                        
                        
                           Udleveringen af de fortrolige oplysninger, som er indeholdt i de omhandlede dokumenter, til High Court of England and Wales til brug under engelske retstvister kan ikke begrundes på grundlag af artikel 4, stk. 3, TEU, da videregivelse af sådanne oplysninger vil afskrække virksomheder fra at samarbejde med Kommissionen i dens undersøgelser i fremtiden og dermed gribe ind i Kommissionens evne til at håndhæve konkurrenceretten.
                        
                     
                           —
                        
                        
                           Udlevering af de fortrolige oplysninger, som er indeholdt i de omhandlede dokumenter, til High Court of England and Wales, når denne ret udtrykkeligt har meddelt Kommissionen, at den har til hensigt at videregive disse oplysninger til tredjeparter, som er medlemmer af en fortrolig kreds, tilsidesætter samarbejdsmeddelelsens punkt 25.
                        
                     
                           —
                        
                        
                           Den beskyttelse, som ydes af den fortrolige kreds i denne sag, lever ikke op til de standarder, der kræves i henhold til artikel 339 TEUF og samarbejdsmeddelelsens punkt 25. Udlevering af de fortrolige oplysninger, som er indeholdt i de omhandlede dokumenter, til High Court of England and Wales ville derfor tilsidesætte Kommissionens forpligtelser i henhold til disse principper.
                        
                     
         
               3)
            
            
               Tredje anbringende, hvorefter beslutningen om at udlevere disse dokumenter til High Court of England and Wales tilsidesætter proportionalitetsprincippet, idet det hverken var hensigtsmæssigt eller nødvendigt for Kommissionen at udlevere den fortrolige version af disse dokumenter tillige med deres bilag til den engelske High Court, selv om bilagene ikke er relevante i forhold til de centrale spørgsmål, som den engelske High Court skal træffe afgørelse om, og selv om Retten slettede alle henvisninger til disse dokumenters indhold fra dens dom i sag T-121/07.
            
         
      (1)  Kommissionens meddelelse om samarbejdet mellem Kommissionen og domstolene i EU’s medlemsstater om anvendelse af EF-traktatens artikel 81 og 82 (EUT 2004 C 101, s. 54).